จากสวีเดนถึงนนทบุรี IKEA บางใหญ่ สโตร์ที่ใหญ่ที่สุดในอาเซียน พร้อมเปิด 15 มีนาคมนี้!
หลังจากใช้เวลาร่วม 2 ปีเต็มในการก่อสร้าง แบรนด์เฟอร์นิเจอร์สัญชาติสวีเดนที่โด่งดังในเรื่องของดีไซน์และราคาอย่าง อิเกีย (IKEA) ก็พร้อมเปิดให้บริการสโตร์แห่งที่สองในประเทศไทยแล้วในวันที่ 15 มีนาคมที่จะถึงนี้ โดยสโตร์แห่งที่สองจะตั้งอยู่ในละแวกอำเภอบางใหญ่ จังหวัดนนทบุรี ด้านหลังศูนย์การค้าเซ็นทรัลพลาซา เวสต์เกต เตรียมให้ชาวกรุงเทพฯ ฝั่งตะวันตกมุ่งหน้าไปเลือกซื้อสินค้าและกินมีตบอลกันให้เต็มคราบอิเกีย บางใหญ่ มาพร้อมกับสโตร์ขนาด 50278 ตารางเมตร ด้วยเม็ดเงินลงทุนกว่า 6300 ล้านบาท ขึ้นชื่อว่า บางใหญ่ ก็ ใหญ่ สมชื่อ เพราะที่นี่เป็นอิเกียสโตร์ที่ใหญ่ที่สุดในภูมิภาคเอเชียตะวันออกเฉียงใต้ ล้มแชมป์เดิมอย่างสาขาในเมืองยะโฮร์บาห์รู ประเทศมาเลเซีย ไปเรียบร้อยแล้ว นอกจากนั้นอิเกีย บางใหญ่ ยังมาพร้อมกับการติดตั้งแผงโซลาร์เซลล์บนดาดฟ้าอาคารที่จะผลิตไฟฟ้า 1.5 เมกะวัตต์ ซึ่งคิดเป็นประมาณ 13% ของการใช้พลังงานทั้งหมดในอาคารแห่งนี้ความพิเศษที่สุดอันน่าสนใจคงเป็นการที่สโตร์แห่งนี้เป็นสโตร์แห่งแรกของอิเกียที่มาพร้อมกับจุดชำระเงิน หรือ Check Point ในทุกๆ ชั้น เพราะโดยปกติแล้วลูกค้าของอิเกียจะต้องเดินช้อปผ่านโชว์รูมและมาร์เก็ต ฮอลล์ ที่ยืดยาวกว่าจะถึงจุดชำระเงิน โดยทางอิเกียประเทศไทยเองก็เข้าใจในพฤติกรรมของลูกค้าไทย จึงเลือกดีไซน์ให้สโตร์แห่งนี้เหมาะสมกับลูกค้าท้องถิ่นมากขึ้น ช้อปชั้นไหนก็จ่ายเงินชั้นนั้น แถมยังมีทางเชื่อมต่อเข้ากับเซ็นทรัลพลาซา เวสต์เกต ที่อยู่ข้างหน้าอีกด้วย15 มีนาคมนี้ กำเงิน กำบัตรในมือไว้ให้ดี เพราะสินค้าและอาหารอิเกียไม่เคยปรานีกระเป๋าสตางค์ใครอ่านบทความที่เกี่ยวข้องได้ที่Photo: Courtesy of IKEA 
ขึ้นชื่อว่า บางใหญ่ ก็ ใหญ่ สมชื่อ เพราะที่นี่เป็นอิเกียสโตร์ที่ใหญ่ที่สุดในภูมิภาคเอเชียตะวันออกเฉียงใต้ ล้มแชมป์เดิมอย่างสาขาในเมืองยะโฮร์บาห์รู ประเทศมาเลเซีย ไปเรียบร้อยแล้ว